**Instruccions sobre el procediment de justificació dels ajuts per a la participació de l’alumnat de la UAB**

**1. Emplenament del formulari**

Cal omplir tots els camps del formulari homologat que trobareu a [www.uab.cat/comunitat](http://www.uab.cat/comunitat) i en aquest mateix document. Vigileu que els noms de les activitats que justifiqueu correspongui amb les que vàreu sol·licitar a l’ajut.

**2. Factures**

2.1. Cal adjuntar les factures originals dels conceptes que s’indiquin al llistat de factures presentades, excepte en el cas dels Consells d’Estudiants (es comprovarà la còpia de les factures i es confirmarà amb el centre de cost quines s’inclouen a l’ajut)

2.2. Les factures presentades hauran de coincidir amb la data de desenvolupament de l’activitat i els conceptes sol·licitats en la convocatòria.

2.3. L’import total de les factures presentades haurà de ser igual o superior a l’import concedit a la resolució dels ajuts, publicada a [www.uab.cat/comunitat](http://www.uab.cat/comunitat)

2.4. Per a despeses amb un **import inferior a 150 €** es podrà adjuntar el tiquet original de compra o la factura original. En canvi, per a despeses amb **un import igual o superior a 150 €** caldrà presentar la factura original.

**3. Documents que cal adjuntar**

3.1. Haureu d’adjuntar un exemplar del material utilitzat per a fer la promoció (octaveta, cartell, captura de pantalla de les xarxes socials, etc.) i/o alguna fotografia de l’acte o activitat.

3.2. En cas que l’activitat inclogui la impressió d’algun document o publicació (revista, díptic, llibret, etc.) caldrà adjuntar-ne un exemplar.

3.3. Si el concepte de l’activitat fa referència a la inscripció del col·lectiu a un congrés, conferència, jornada, etc., caldrà adjuntar una còpia del document acreditatiu de la inscripció i/o del certificat d’assistència.

3.4. En cas que hagueu de justificar una despesa de bitllets d’avió o tren, caldrà que adjunteu la factura a nom de l’associació sol·licitant. En cas que el bitllet sigui nominal, haureu d’incloure un certificat signat pel president o responsable de l’associació que acrediti que el titular del bitllet és membre del col·lectiu i que actuava com a representant.

**4. Termini i presentació de documents**

4.1. El termini per a la presentació de la justificació dels ajuts finalitza el **15 de novembre de 2017**.

4.2. Cal lliurar tota la documentació alhora i dins el termini indicat de manera presencial.

**5. Tutories i assessorament**

En cas que ho necessiteu, podeu sol·licitar una tutoria amb la responsable tècnica de la Unitat de Dinamització Comunitària. Si voleu sol·licitar una tutoria, envieu un correu a suport.participacio@uab.cat amb suficient antelació.

**6. Comunicat de no realització de l’activitat**

En cas que no realitzéssiu alguna de les activitats per les que vàreu sol·licitar ajut, haureu d’omplir el comunicat de no realització que trobareu a [www.uab.cat/comunitat](http://www.uab.cat/comunitat) i entregar-lo juntament amb la resta de documents.